{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Popisu značajnih događaja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Pravobranitelj za djecu RH","POPIS ZNAČAJNIH DOGAĐAJA,\nČlanak 3.","Prijedlog pravobraniteljice za djecu:\nSmatramo da se u navedene kriterije značajnih događaja od nacionalnog, odnosno međunarodnog značaja, zasigurno uklapa i otvaranje Međunarodnog dječjeg festivala u Šibeniku (MDF). Stoga predlažemo da se posljednja alineja članka 3. dopuni, tako da se i Međunarodni dječji festival u Šibeniku uvrsti među značajne događaje.\nObrazloženje:\nMeđunarodni dječji festival u Šibeniku jedinstvena je multimedijalna kulturna manifestacija, koja se održava od 1958. godine te, među ostalim, predstavlja primjenu članaka Konvencije o pravima djeteta koji se odnose na pristup djece kulturnim sadržajima i aktivnostima važnim za njihovu dobrobit, a osobito članaka 17. (pristup primjerenim informacijama) i 31. (slobodno sudjelovanje u kulturnom životu i umjetnostima). \nFestival objedinjuje stvaralaštvo za djecu i stvaralaštvo djece u svim oblicima umjetničkog izražavanja: dramskom, lutkarskom, glazbeno-scenskom, filmskom, literarnom i likovnom. On uključuje održavanje godišnje smotre odabranih ansambala iz Hrvatske i inozemstva s najboljim predstavama za djecu, te stvaralačke radionice za djecu. Tijekom 15 dana koliko traje, MDF preobražava Šibenik u grad djece, s bogatom ponudom vrijednih kulturnih sadržaja za djecu, kao i kreativnih sadržaja čiji su tvorci sama djeca.\nSvečanost otvaranja festivala tradicionalno se odvija kao vrijedan kulturni događaj, na kojem  se izvode najbolja scenska ostvarenja za djecu, domaćih ili inozemnih autora i izvođača. MDF Šibenik odvija se uz potporu Grada, Županije, Ministarstva kulture i medija, te uz stalno pokroviteljstvo Predsjednika Republike Hrvatske.\nBudući da u programima elektroničkih medija rijetko nalazimo umjetnički vrijedne sadržaje za djecu, smatramo važnim izričito navesti otvaranje Međunarodnog dječjeg festivala u Šibeniku u Popisu značajnih događaja. Nadamo se i da će to potaknuti nakladnike da uoče i prenose i druge vrijedne kulturne manifestacije i sadržaje za djecu.","Prihvaćen","Prihvaća se."]
[2,"IVAN DUŠAN","POPIS ZNAČAJNIH DOGAĐAJA,\nČlanak 3.","Predlažem da se u članak 3 doda stavak \" Utrke svjetskog prvenstva Formule 1\"  iz razloga što su utrke Formule 1 sportski događaj u rangu olimpijskih igara i pobuđuju veliko zanimanje jasnosti.","Nije prihvaćen","Ne prihvaća se.\n\nPredmetni događaj nema poseban odjek u našem društvu i prati ga specijalno zainteresirana publika. U navedenom događanju ne sudjeluju hrvatski predstavnici."]
[3,"Vedrana Cvetko Vrbanac","POPIS ZNAČAJNIH DOGAĐAJA,\nČlanak 3.","S obzirom na 79% katolika u RH, događaji značajni za javnost su i vjerski događaji poput posjeta pape Hrvatskoj, konklave, euharistijska slavlja povodom ustoličenja biskupa i nadbiskupa, božićne čestitke kardinala i biskupa te čestitke vjerskih blagdana od strane predstavnika najviše vlasti.","Nije prihvaćen","Ne prihvaća se. \n\nPredmetni program nije licenciran, te je  dostupan putem javnog servisa i ne prijeti opasnost da bude emitiran samo na naplatnim platformama."]
[4,"TOMISLAV PAVOŠEVIĆ","POPIS ZNAČAJNIH DOGAĐAJA,\nČlanak 3.","Predlažem da se u popis doda festival tamburaških pjesama Zlatne žice Slavonije u Požegi.","Prihvaćen","Prihvaća se."]
[5,"IVAN DUŠAN","POPIS ZNAČAJNIH DOGAĐAJA,\nČlanak 3.","Predlažem da se u čl 3. doda stavak: \"Mečevi za naslov prvaka svijeta u profesionalnom boksu u organizaciji World Boxing Association (WBA), World Boxing Councila (WBC), International Boxing Federationa (IBF) ili World Boxing Organizationa (WBO) ako se u njima bore hrvatski sportaši\"","Nije prihvaćen","Ne prihvaća se. \nProfesionalni boks prati nekoliko različitih organizacija koje dodjeljuju titule svjetskog prvaka (neke većeg, a neke manjeg značaja). Nema jasne odrednice kojoj organizaciji dati prednost u odnosu na druge. Događaji nemaju veliku gledanost u našem društvu i prati ga specijalno zainteresirana publika."]
[6,"IVAN DUŠAN","POPIS ZNAČAJNIH DOGAĐAJA,\nČlanak 3.","Članak 3. st. 6. Umjesto riječi   \"Finale i polufinale nogometne Lige prvaka, Europske lige i Konferencijske lige ako u njima sudjeluju hrvatski klubovi\" predlažem da stoji: \"Finale i polufinale nogometne Lige prvaka, finale Europske lige i Konferencijske lige i sve utakmice tih natjecanja  u kojima nastupaju hrvatski klubovi\". Ovo pišem stoga što su puno puta hrvatski klubovi igrali LP i Europa ligu, a TV prijenosi su bila na televizijama gdje ih veći dio građana RH nije mogao pratiti. Sam ulazak u grupnu fazu nekog europskog nogometnog natjecanja je veliki uspjeh hrvatskog sporta, te utakmice imaju veliki značaj za cijelu državu i radi toga treba svim gledateljima biti omogućeno da gledaju te utakmice. Puno je veći značaj i interes javnosti za ta natjecanja negoli za većinu ostalih sportova.","Nije prihvaćen","Ne prihvaća se.\nPrijedlog je preširoko postavljen i odnosi se na prevelik broj nogometnih utakmica koje objektivno nemaju velik značaj za cijelo hrvatsko društvo, nego specifično samo za dio gledatelja koji posebno prate nogometna natjecanja."]
[7,"IVAN DUŠAN","POPIS ZNAČAJNIH DOGAĐAJA,\nČlanak 3.","U članku , st 3, predlažem da umjesto riječi \"Finale Svjetskog i Europskog (seniorskog) nogometnog prvenstva\" stoji  \"Sve utakmice završnog turnira Svjetskog i Europskog (seniorskog) nogometnog prvenstva\". Riječ \"Finale\" je malo neprecizna te nije jasno da li je riječ samo o finalnoj utakmici ili o završnom turniru, svjetsko i europskoi prvenstvo u nogometu su velika natjecanja i trebaju se prenositi sve utakmice bez obzira da li hrvatska reprezentacija nastupa ili ne, osobito stoga što su ona u ljetnim mjesecima kada u hrvatskoj boravi veliki broj stranih turista koji te utakmice žele gledati.","Nije prihvaćen","Ne prihvaća se. \nPrijedlog je preširoko postavljen i odnosi se na prevelik broj nogometnih utakmica koje objektivno nemaju velik značaj za cijelo hrvatsko društvo, nego specifično samo za dio gledatelja koji posebno prate nogometna natjecanja."]